વળી સતાધારી પક્ષ વહીવટી તંત્રમાં ચૂંટણી પહેલા જ પોતાના માનીતા અને કહ્યાગરા અધિકારીઓની નીમણુંક કરી દેતા જેથી જે તે વિસ્તારમાં પોતાના ધાર્યા નાટક કરવા કરાવવામાં વાંધો આવે નહી ખાસ તો થાણા અમલદાર અને પોલીસ તંત્રના ઉચ્ચ અધિકારીઓ ખાસ પોતાના મેળના હોય તેનું ધ્યાન રખાતુ આથી સૌ પ્રથમ સતાધારી પાર્ટી પોતાના જે બાહુબળીયા કાર્યકરો (ખરેખર તો તેઓ ગુનેગાર જ રહેતા)નો હરીફ પક્ષ ના જે નામાંકીત અને પ્રતિષ્ઠિત આગેવાનો હોય તેમને પોતાની તરફ ખેંચી લેવા કે ઘેર બેસાડી દેવા શામ (સમજાવટ) અને દામ (પૈસા)થી જો માન્યા ન હોય તો તેમને ભેદ ની રીતે (દાદાગીરી મારકૂટ) સમજાવવા આવા બાહુબળીયા કાર્યકરોને તેમની પાછળ હુડકાવતા જેઓ તમામ પ્રકારની નિમ્નકક્ષાની પધ્ધતિઓ અખત્યાર કરી અરે છેવટે ટાંટીયા પણ ભાંગી ભંગાવીને પોતાની પાર્ટી માટે ધાર્યું કરાવતા અને આવા બનાવો બનતા તો ખરા પણ કેટલાક પોલીસ દફતરે પણ નોંધાતા ખાસ તો મારામારી ખૂન ખરાબાની હોળીઓ તો જાહેર થયા સિવાય રહે જ નહિ?